Вискярски манастир
Вискярският манастир „Св. св. Петър и Павел“ е манастир на Българската православна църква в Западна България.

Местоположение 
Манастирът се намира в югоизточната част на планина Вискяр, на 3 километра от село Расник, област Перник. До манастира се стига по отклонението за Расник на пътя Перник - Брезник. Стръмен черен път свързва северния край на селото с манастира, до който се достига за около половин час.

История 
Вискярският манастир e изоставен, наоколо няма никакви други постройки, а от него е запазена малката манастирска църквичка „Св. св. Петър и Павел“, която към февруари 2022 е реставрирана и отвън, и отвътре. Храмовият празник на манастира, когато жители от двете най-близки села - Расник и Вискяр си правят общ сбор и курбан, е Петровден, 29 юни.

На десетина метра от манастира стои старинен оброчен кръст от типа на равнораменните келтски кръстове.

Галерия

Външни препратки 
 Вискярски манастир - bulgariamonasteries.com

Бележки 

Манастири в Софийската епархия
Манастири в област Перник
Община Перник